চুয়াডাঙ্গা স্টেডিয়াম
চুয়াডাঙ্গা জেলা স্টেডিয়াম ২০১২ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি চুয়াডাঙ্গা জেলার জাফরপুর-নূরনগর মৌজায় চুয়াডাঙ্গা-ঝিনাইদহ রোডের পাশে অবস্থিত। স্টেডিয়ামটি চুয়াডাঙ্গা জেলার দ্বিতীয় স্টেডিয়াম। জেলার পুরাতন স্টেডিয়ামটি চুয়াডাঙ্গা রেল স্টেশনের পূর্ব পাশে অবস্থিত। এই স্টেডিয়ামে জেলার বিভিন্ন ক্রীড়া বিশেষ করে ক্রিকেট ও ফুটবল, খেলোয়াড় বাছাই এবং কনসার্ট অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধায়নে রয়েছে।